# Bardo, falsa crónica de unas cuantas verdades

Bardo, falsa crónica de unas cuantas verdades és una pel·lícula de comèdia dramàtica èpica i humor negre mexicana de 2022 coescrita, produïda i dirigida per Alejandro González Iñárritu. La pel·lícula és protagonitzada per Daniel Giménez Cacho com a periodista i documentalista mexicà.
Bardo, falsa crónica de unas cuantas verdades es va estrenar a la 79a Mostra Internacional de Cinema de Venècia en competència pel Lleó d'Or l'1 de setembre de 2022 i està programat per a estrenar-se als cinemes el 18 de novembre de 2022, abans de transmetre's a Netflix el 16 de desembre de 2022.

## Repartiment

* Daniel Giménez Cacho - Silverio Gama
* Griselda Siciliani - Lucía
* Ximena Lamadrid - Camila
* Iker Sanchez Solano - Lorenzo
* Hugo Albores - Carlos, ex colega
* Andrés Almeida - Martín
* Mar Carrera - Lucero
* Daniel Damuzi - Antonio
* Camila Flamenco - Chloe
* Fabiola Guajardo - Tania
* Rubén Zamora – Germà de Silverio
* Francisco Rubio
* Grantham Coleman
* Luz Jiménez - Mare de Silverio Gama
* Iván Massagué com Hernán Cortés

## Producció

El 22 de març de 2020, es va informar que Alejandro González Iñárritu escriuria, dirigiria i produiria una nova pel·lícula, amb la filmació a Mèxic i Bradford Young com a director de fotografia i Patrice Vermette com a dissenyador de producció. El 9 de març de 2021 es va incorporar a l’elenc Griselda Siciliani. El julio del 2021, Grantham Coleman es va unir a l’elenc de la pel·lícula.
La fotografia principal va començar el 3 de març de 2021 a la Ciutat de Mèxic, amb Darius Khondji com a director de fotografia, juntament amb Eugenio Caballero com a dissenyador de producció. Cinc mesos de rodatge estaven prevists en altres locacions de la Capital i als Estudios Churubusco. El 4 de març de 2021, durant el rodatge d'una de les escenes en el Centre Històric de la Ciutat de Mèxic, un transeünt va ser detingut per colpejar a un membre de seguretat de l'equip de producció. El setembre de 2021 es va informar que la pel·lícula, que es titularia Bardo, falsa crónica de unas cuantas verdades, havia finalitzat la producció.

## Llançament

Bardo, falsa crónica de unas cuantas verdades es va estrenar en la 79a Mostra Internacional de Cinema de Venècia l'1 de setembre de 2022.

## Premis Oscar

El 29 de setembre de 2022, l'Academia Mexicana de Artes y Ciencias Cinematográficas va anunciar que la pel·lícula representaria Mèxic als Premis Oscar de 2022.

## Recepció
### Recepció de la crítica

La pel·lícula ha rebut crítiques mixtes dels crítics, i molts la van criticar com a autoindulgent i pretensiosa. En el lloc web de l'agregador de ressenyes Rotten Tomatoes, el 57% de les ressenyes de 118 crítics són positives, amb una qualificació mitjana de 6.4/10. El consens del lloc web diu: "Tan profundament personal com exigent, Bardo, falsa crónica de unas cuantas verdades camina inestablement en la línia entre la brillantor i la pura autocomplaença". Metacritic, que utilitza un mitjana ponderada, va assignar a la pel·lícula una puntuació de 53 sobre 100, segons 34 crítics, la qual cosa indica "crítiques mixtes o mitjanes".

### Reconeixements

| Premi | Data de la cerimònia | Categoria | Destinatari(s) | Resultat |
| Venice Film Festival | 10 de setembre de 2022 | Lleó d'Or | Alejandro González Iñárritu | Nominat |
| Venice Film Festival | 10 de setembre de 2022 | Premi UNIMED | Alejandro González Iñárritu | Guanyador |
| Critics' Choice Movie Awards | 15 de gener de 2023 | Millor pel·lícula de parla no anglesa | Bardo, falsa crónica de unas cuantas verdades | Pendent |
| Satellite Awards | 11 de febrer de 2023 | Millor pel·lícula estrangera | Bardo, falsa crónica de unas cuantas verdades | Pendent |
| Chicago Film Critics Association | 14 de desembre de 2022 | Millor pel·lícula en idioma estranger | Bardo, falsa crónica de unas cuantas verdades | Nominat |
| Chicago Film Critics Association | 14 de desembre de 2022 | Millor fotografia | Darius Khondji | Nominat |
| Premis Platino | 22 d'abril 2023 | Millor pel·lícula iberoamericana | Bardo, falsa crónica de unas cuantas verdades | Pendent |
| Premis Platino | 22 d'abril 2023 | Millor pel·lícula de comèdia | Bardo, falsa crónica de unas cuantas verdades | Pendent |
| Premis Platino | 22 d'abril 2023 | Millor director | Alejandro González Iñarritu | Pendent |
| Premis Platino | 22 d'abril 2023 | Millor actor | Daniel Giménez Cacho | Pendent |
| Premis Platino | 22 d'abril 2023 | Millor guió | Alejandro González Iñarritu, Nicolás Giacobone | Pendent |
| Premis Platino | 22 d'abril 2023 | Millor Direcció artística | Eugenio Caballero | Pendent |

## Referències

* 1 2 Grobar. «Alejandro G. Iñárritu’s New Comedy Gets Title; Oscar Winner’s First Project In His Native Mexico Since ‘Amores Perros'» (en anglès americà), 23-09-2021. Arxivat de l'original el 2021-09-23. [Consulta: 23 setembre 2021].
* ↑ Fisher, Jacob «Alejandro G. Iñárritu Set To Write & Direct New Film With Bradford Young & Patrice Vermette». , 22-03-2020 [Consulta: 14 abril 2020].
* ↑ Huerta. «Iñárritu trae "Cortitos" a Griselda Siciliani y a Giménez Cacho» (en espanyol de Mèxic), 09-03-2021. [Consulta: 9 març 2021].
* ↑ Kroll. «Grantham Coleman Joins Cast Of Alejandro Gonzalez Iñárritu’s Next Movie», 29-07-2021. [Consulta: 29 juliol 2021].
* ↑ «Film and TV Projects Going Into Production - Limbo». Arxivat de l'original el 2021-03-15. [Consulta: 15 març 2021].
* ↑ Agencia Reforma. «Iñárritu inicia rodaje de su nueva cinta en la capital mexicana» (en castellà), 03-03-2021. [Consulta: 5 març 2021].
* ↑ «Alejandro González Iñárritu comienza rodaje de su nueva película en CDMX» (en castellà), 05-03-2021. [Consulta: 5 març 2021].
* ↑ Grater. «Alejandro Gonzalez Iñárritu Rolls Cameras On First Movie Since 'The Revenant'», 05-03-2021. [Consulta: 5 març 2021].
* ↑ El Universal. «Detienen a hombre que enfurece por rodaje de Iñárritu en la CDMX» (en castellà), 04-03-2021. [Consulta: 5 març 2021].
* ↑ «Biennale Cinema 2022 | Bardo, falsa crónica de unas cuantas verdades». [Consulta: 30 agost 2022].
* ↑ Bergeson. «Netflix Buys Alejandro G. Iñárritu’s ‘Bardo’ and Sets Global Awards Season 2022 Release», 27-04-2022. [Consulta: 27 abril 2022].
* ↑ Ravindran. «Darren Aronofsky, Laura Poitras, Olivia Wilde, Alejandro G. Iñárritu, Florian Zeller Take New Movies to Venice – Full Lineup» (en anglès americà), 26-07-2022. [Consulta: 10 agost 2022].
* ↑ «‘Bardo’ de Iñárritu y ‘Noche de Fuego’ representarán a México en los Premios Óscar y Goya» (en espanyol de Mèxic). [Consulta: 30 setembre 2022].
* ↑ , <https://www.rottentomatoes.com/m/bardo_false_chronicle_of_a_handful_of_truths>
* ↑ , <https://www.metacritic.com/movie/bardo-false-chronicle-of-a-handful-of-truths>
* ↑ «Venice Film Festival Winners: Cate Blanchett, Colin Farrell Take Top Acting Prizes – Updating Live». Deadline Hollywood, 10-09-2022. [Consulta: 10 setembre 2022].
* ↑ «COLLATERAL AWARDS OF THE 79TH VENICE FILM FESTIVAL». labiennale.org, 10-09-2022. [Consulta: 10 setembre 2022].
* ↑ «Critics Choice Awards 2023 Film Nominations Nominees List – The Hollywood Reporter», 14-12-2022. Arxivat de l'original el 2022-12-14. [Consulta: 16 desembre 2022].
* ↑ Anderson, Erik. «'Top Gun: Maverick' leads International Press Academy's 27th Satellite Awards nominations», 08-12-2022. [Consulta: 8 desembre 2022].
* ↑ Tallerico, Brian. «Everything Everywhere All at Once Leads Chicago Film Critics Nominations», 12-12-2022. [Consulta: 12 desembre 2022].
* ↑ Rosado, Ricardo. «PREMIOS PLATINO 2023: 'ARGENTINA, 1985' ENCABEZA LAS NOMINACIONES DE LA X EDICIÓN» (en castellà), 09-03-2023. [Consulta: 9 març 2023].